Lolita Ziyaxadjaeva Ushbu masala yuzasidan O`zbekiston qilichbozlik federasiyasi bayonot berdi.

O`zbekistonlik qilichbozlik sporti vakili, taniqli sportchi Lolita Ziyaxadjaeva ijtimoiy tarmoqdagi postida sport sohasidagi turli nohaqliklar sababli sportni tark etmoqchiligini yozgandi.
O`zbekiston qilichbozlik federasiyasi matbuot xizmati ushbu maqola yuzasidan o`z munosabatini bildirdi.
"Qilichbozlik bo`yicha terma jamoaning sobiq a`zosi Lolita Ziyoxodjaevaning Instagram ijtimoiy tarmog`idagi o`z kanalida «Men nega sportni tark etdim?» deb yozgan murojaatini "Nima uchun qilichbozlikdan ketdim? O`zbekistonlik sportchi norozi va u faoliyatida yuzaga kelgan holatlar haqida ma`lumot berdi" sarlavhasi ostida "Olamscom saytida e`lon qilingan edi.
Ba`zan shunday bo`ladiki, odamning rejalari qulaganda, ma`lum orzular amalga oshmay qolsa, u omadsizlikda aybdorlarni qidira boshlaydi. Afsuski, faqat ayrim kishilargina asosli fikr yurita oladi, harakatlarini tahlil qiladi, xatolari to`g`risida to`g`ri xulosalar chiqaradi.
Ushbu maqola muallifi qilichbozlikning rapira yo`nalishi bo`yicha milliy terma jamoa a`zosi, O`zbekiston hamda Markaziy Osiyo chempionatining g`olibi bo`lgan Lolita Ziyaxodjaeva Qilichbozlik federasiyasi va murabbiylari to`g`risida o`z noroziligini bildirgan va afsuski, bir tomonlama yondashuv orqali. 
"– Ikki yil oldin men Lolita Ziyaxadjaeva bilan mashg`ulot o`tkazgan edim," deydi Margarita Andreeva, sport yakkakurashlari bo`yicha Respublika oliy sport mahorat maktabining qilichbozlik bo`yicha murabbiyi.  – 2014 yilda Lolita qilichbozlik bo`yicha milliy terma jamoa safiga qo`shildi va u mening qo`l ostimda ma`lum sport g`alabalariga erishdi. 
O`zQF Ijroiya qo`mita va qilichbozlik federasiyasi rahbariyatining qaroriga binoan sportchilarni terma jamoaga o`tkazish tizimini o`zgartirish to`g`risida qaror qabul qilinib, tanlov o`tkazildi. Ular barcha murabbiylardan kuchli va istiqbolli sportchilarni saralab olib,  ushbu sportchilar umumiy mashg`ulotlarda birlashtirilib, ular uchun mas`ul murabbiylar tayinlangan edi. Shu tariqa shogirdim Lolitani terma jamoaga o`tkazdim. Lolita 4 marta Moskvadagi o`quv-mashg`ulot yig`inida, shuningdek Koreyadagi xalqaro O`YMda qatnashgan.
Shuningdek L.Ziyaxadjaeva Dubay va Ammanda bo`lib o`tgan Osiyo chempionatlari, Qozon sh. (Rossiya)da o`tkazilgan Butunrossiya xalqaro turnir ishtirokchisi. Shuningdek, 2015 yilda u Toshkentdagi Jahon chempionatida va O`zbekistonda o`tkazilgan barcha keyingi xalqaro musobaqalarda ishtirok etdi.  L. Ziyaxadjaeva Markaziy Osiyo chempioni (2019y.).  Barcha terma jamoa a`zolari qatorida, Lolita ham federasiyadan qilichbozlik  formasini olgan, - deya sharhladi Margarita.
Ushbu holatga O`zQF bosh kotibi Gulnora Saidova ham izoh berdi: 
– Lolita Ziyaxadjaeva yozganidek, u jamoani boshqaradigan professional sportchi sifatida, o`zining jismoniy tayyorgarligi, matonati va eng zo`r ekanligi bilan sportda ustunligini isbotlay olmaganidan afsusdaman. Afsuski, bugungi kunda qilichbozlikning rapira yo`nalishi bo`yicha musobaqalarga tayyorgarlik va turnirlardagi chiqishlarda eng kuchsiz yo`nalish. Sportchilar o`rtasida haqiqiy raqobat deyarli yo`q edi. Biz oldimizga sportchilarning tayyorgarligini qayta ko`rib chiqish, mintaqalardan yosh va istiqbolli sportchilar sonini doimiy ravishda va qat`iyat bilan xalqaro musobaqalarga tayyorlashni ko`paytirish vazifasini qo`ydik.
Lolitaning biron marta o`ziga savol bermasligi juda achinarli: «Nima uchun bu vaziyat boshqa sportchiga emas, balki u bilan sodir bo`ldi? O`zining Instagramdagi chiqishida ham u o`zi maktabdagi muammolari uni tushunishmagani va unga yomon munosabat bildirilgani haqida gapirib o`tgan. Ehtimol, bu ko`p jihatdan dunyoni, odamlarni qanday qabul qilishingizga, boshqalar bilan qanday munosabatda bo`lishingizga bog`liqdir.
Lolita o`zining sport maqsadiga erishishdagi kamchiliklarini yashirgan holda, ya`ni u xalqaro musobaqalarga qatnashgan bo`lsada, deyarli yaxshi natija ko`rsata olmadi va darvoqe, u o`smirlar terma jamoasining chet eldagi yig`in safarlarini biror marta ham o`tkazib yubormadi, ammo bu erdagi o`quv-mashg`ulot yig`inlarini muntazam ravishda qoldirib yubordi, vaholanki onlayn mashg`ulotlarda ham qatnashmagan Lolita sportchilar stipendiyasini olishda davom etdi va shu bilan o`zining sportchi sifatidagi vazifalari mas`uliyatini buzgan, milliy terma jamoaning ichki tartib-intizomiga bo`ysunmagan ... » Shu bois ham "nima eksang, shuni yig`asan", deb bejiz aytilmagan.
Ushbu ma`lumotga javoban O`zbekiston Qilichbozlik federasiyasi Lolita Ziyaxadjaeva tomonidan keltirilgan asossiz tafsilotlar haqida batafsil to`xtalmoqchi emas, chunki aslida Lolita terma jamoadan chetlatilgan emas, balki FFU Ijroiya Qo`mitasi va murabbiylar kengashi qarori asosida qilichbozlik bo`yicha 35 nafar etakchi murabbiy ishtirokida u mashg`ulotlar jarayonida asossiz sabablarga ko`ra qatnashmayotganining oldini olish maqsadida o`quv-mashg`ulot yig`inlaridan chetlashtirildi. 
Bundan tashqari, u nafaqat o`quv-mashg`ulot yig`inidan chetlatildi, balki milliy terma jamoani tayyorlash tartibini buzadigan bir qator yaxshi sportchilarga ham bu kabi chora ko`rilgan. Lolita terma jamoadan chetlashtirilmadi, balki ogohlantirildi.
Davlatimiz etakchi sportchilarning maoshlari, musobaqalarga tashriflar va jihozlar uchun juda ko`p pul ajratadi. Va bunday juda qiyin davrda ham mamlakatimiz rahbariyati mashg`ulot o`tkazish uchun barcha sharoitlarni yaratib berdi.
Biz sportchilar o`z harakatlari uchun to`liq javobgar bo`lishi kerak degan masalani ko`tardik. Agar siz terma jamoada bo`lishni istasangiz, g`alaba qozonishni xohlasangiz, buning uchun siz nafaqat jismoniy, balki psixologik, axloqiy jihatdan ham katta kuch sarflashingiz kerak. Hech kim professional sportni oson va sodda deb aytmagan, chunki sportchining har bir medali ortida ham sportchi, ham murabbiylarning mashaqqatli mehnati bor. Tabiiyki, jarohatlar bor, og`ir yuklar bor. Va hamma ham bunga dosh berolmaydi. O`zbekiston qilichbozlik federasiyasi pandemiya davrida O`zbekiston MOQ o`quv yig`in mashg`ulotini uyda o`tkazish uchun sharoit yaratdi, har kuni 150 dan ortiq sportchi ZOOM platformasida mashg`ulotlar o`tkazdi. Bu esa oson bo`lmagan, ammo hamma sportchilar buni uddalashdi. Bugun terma jamoamizning 55 nafar sportchisi  an`anaviy mashg`ulotlar ya]ni O`YMni boshlashdi.
Terma jamoa a`zolari va murabbiylar bugun o`z oldilariga ulkan maqsadlarni qo`ydilar! Ushbu qayta yuklanishning dastlabki natijalari allaqachon mavjud, pandemiya boshlanishidan oldin bizning sportchilarimiz - Jahon Kubogining yakka tartibdagi musobaqalarida oltin medal, o`smirlar va qizlar o`rtasidagi musobaqalar jamoalarida Jahon Kuboklarida sovrindor hamda g`olib bo`lishdi. Va bu faqat boshlanishi!
Lolitaga ham kelgusidagi faoliyatlarida muvaffaqiyatlar tilaymiz!
O`zQF matbuot xizmati